Star Trek

Star Trek (eng.: "Stärerees") ass en Iwwerbegrëff fir bis elo 5 Fernseeserien, eng Zeechentrickserie an 11 Kinofilmer. Star Trek ass beim Filmgenre Science-Fiction ze klasséieren an huet säin Ursprong an de 60er Joren.

 Den Ufank 
An de fréiere 60er Joren huet de Gene Roddenberry en éischt Dréibuch fir seng geplangt Science-Ficiton-Serie, déi bis dohin nach keen Numm hat, geschriwwen an verschiddene Sender ugebueden. Fir d'éischt sollt dat berüümt Schëff "USS Yorktown" heeschen, gouf spéider awer an USS Enterprise ëmbenannt.
Mëtt der 60er huet de Gene Roddenberry d'Méiglechkeet kritt, en Pilotfilm ze dréinen, dee vum amerikanesche Fernseesender NBC awer ofgeleent gouf. Ze Usprochsvoll huet et op der enger Säit geheescht, op der anerer Säit hat de Sender och Angscht virun de Kriticken. The Cage (däitsch: Der Käfig) ass net ausgestraalt ginn.

NBC huet dem Roddenberry awer eng zweet Chance ginn. D'Bedingunge waren, datt déi komplett Besetzung sollt ausgetosch ginn, besonneschg de Mr. Spock  (Leonard Nimoy). Duerch seng spatz Oueren haten d'Produzenten Angscht, dem Public géif d'Serie als ze vill Satanistesch opfalen. De Roddenberry huet sech awer kënnen duerchsetzen, a sou ass de Mr. Spock op der Enterprise bliwwen an d'Majel Barrett (déi spéider mam Roddenberry bestuet war) huet d'Plaz vun der Éischter Offizéiesch misse géint eng Plaz op der Krankestatioun tauschen.

En neie Pilotfilm, "Where No Man Has Gone Before" (Spitze des Eisbergs) ass gedréit ginn. Mä amplaz vum Pilotfilm gouf direkt déi zweet Episod "The Man Trap" (Das Letzte seiner Art) gewossen. D'Serie, déi ënner dem Numm "Star Trek (an Däitschland "Star Trek: Raumschiff Enterprise") gelaf ass huet et op 79 Follge bruecht.

Wéi dunn 20 Joer méi spéit d'Spin-off-Sendunge gedréit goufen, ass den Numm vun der éischter Serie an "Star Trek: The Original Series" ëmbenannt ginn.

 Ëm wat geet et? 
Star Trek ass d'Geschicht vun de Mënschen an der Zukunft. Am Joer 2061  (De 5. Abrëll) test den Zefram Cochrane déi éischt Kéier an der Geschicht vun der Mënschheet dat éischt Raumschëff  (d'Phoenix), dat Warp-Vitess erreeche kann. E vulkanescht Fuerschungsschëff, dat laanscht d'Äerd fléie soll, kritt dat mat a lant op der Äerd. Et kënnt sou zum Éischte Kontakt.
Honnert Joer méi spéit, am Joer 2161 gëtt d'Vereent Federatioun vun de Planéiten  (eng.: UFP, United Federation of Planets) gegrënnt. D'Grënnungsmembere sinn d'Mënschen, d'Vulkanier an d'Andorianer.

Knapps honnert Joer méi spéit, an de 60er Jore vum 23. Joerhonnert, geet de Captain Kirk mat der Crew vun der USS Enterprise op déi berüümt 5-Jores-Missioun.
Nach eng Kéier honnert Joer méi spéit, nom Joer 2363 geet en neit Zäitalter vun der Raumfaart un. De Captain Picard iwwerhëlt de Kommando iwwer d'Enterprise NCC-1701-D. Vum Joer 2369 un zéien d'Cardassianer hiren Usproch op Bajor zeréck an d'Federatioun iwwerhëlt, a Funktioun vum Oppasser, de Kommando ënner der Leedung vum Captain Sisko iwwer d'Raumstatioun Deep Space Nine, déi am Orbit vu Bajor ass.
Am Joer 2371 kritt de Captain Janeway de Kommando iwwer d'USS Voyager NCC-74656 a gëtt wärend enger Missioun mam ganze Schëff an den Delta Quadrant gezunn, dee 75.000 Liichtjoer wäit ewech läit. Eng laang Heemrees geet un. An der selwechter Zäit geet am Alpha Quadrant, speziell an der Géigend vun Deep Space Nine, de grousse Krich géint d'Dominion un.

 Produktiounen 
 Serien 

 "Star Trek: The Original Series" (1966 bis 1969)
 "Star Trek: The Animated Series" (1972 bis 1973)
 "Star Trek: The Next Generation" (1987 bis 1994)
 "Star Trek: Deep Space Nine" (1993 bis 1999)
 "Star Trek: Voyager" (1995 bis 2001)
 "Star Trek: Enterprise" (seit 2001)

 Kinofilmer 
 "Star Trek I: The Motion Picture" (1979)
 "Star Trek II: The Wrath of Khan" (1982)
 "Star Trek III: The Search for Spock" (1984)
 "Star Trek IV: The Voyage Home" (1986)
 "Star Trek V: The Final Frontier" (1989)
 "Star Trek VI: The Undiscovered Country" (1991)
 "Star Trek VII: Generations" (1994)
 "Star Trek VIII: First Contact" (1996)
 "Star Trek IX: Insurrection" (1998)
 "Star Trek X: Nemesis" (1992)

 Kuckt och 
 Starfleet
 LCARS
 Lëscht vun de Star Trek-Volleken
 Lëscht vun de Star Trek-Schëffer
 Lëscht vun de Star Trek-Charakteren
 Lëscht vun de Star Trek-Schauspiller

 Um Spaweck 
 Däitsch Memory Alpha

Kategorie:Star Trek